laion/Wikipedia-Exotic huggingface dataset:
Daniel Day-Lewis

Daniel Michael Blake Day-Lewis (sündinud 29. aprillil 1957 Londonis) on juudi päritolu Inglise näitleja, kel on nii Briti kui ka Iiri kodakondsus. Londonis sündinud ja kasvanud Day-Lewis on Suurbritannia poeet-laureaadi Cecil Day-Lewise ja näitleja Jill Balconi poeg ning Ameerika näitekirjaniku Arthur Milleri väimees. Ehkki ta sai klassikalise näitlejahariduse Bristol Old Vicis, peetakse teda meetodinäitlejaks ning ta on tuntud rollide põhjaliku ja pühendunud uurimise poolest. Sageli jääb ta rolli kogu filmimise ajaks, isegi kui see avaldab halba mõju ta tervisele. Ta on ka üks tänapäeva filmitööstuse valivamaid näitlejaid, kes on 1998. aastast mänginud vaid viies filmis, nii et filmide vahele võib jääda kuni viis aastat. Day-Lewis on oma põlvkonna kiidetumaid näitlejaid, kes on teeninud arvukalt auhindu, sealhulgas kolm Oscarit parima näitleja kategoorias: Christy Browni rolli eest 1989. aasta filmis "Minu vasak jalg" ("My Left Foot"), Daniel Plainview' rolli eest 2007. aasta filmis "There Will Be Blood" ja Abraham Lincolni rolli eest 2012. aasta filmis "Lincoln". Ta on üks kolmest meesnäitlejast, kes on pälvinud kolm Oscarit (teised kaks on Walter Brennan ja Jack Nicholson) ning ainus meesnäitleja, kes on saanud kolm Oscarit peaosatäitjana. Day-Lewis on võitnud ka neli BAFTA auhinda parima näitlejana, kolm Screen Actors Guildi auhinda, kolm kriitikute auhinda (Critics' Choice Movie Awards) ning kaks Kuldgloobust. Gritten, David (22. veebruar 2013). "Daniel Day-Lewis: the greatest screen actor ever?". The Telegraph. Vaadatud 25. veebruar 2013. Parker, Emily. "Sojourner in Other Men's Souls". The Wall Street Journal. 23 January 2008. Herschberg, Lynn. "The New Frontier's Man" New York Times Magazine, 11 November 2007 "Daniel Day-Lewis makes Oscar history with third award"'. BBC News. Retrieved 13 March 2013  Daniel Day-Lewis – pildid, videod ja helifailid Wikimedia Commonsis Daniel Day-Lewis andmekogus IMDb (inglise) Daniel Day-Lewis andmekogus Filmiveeb Day-Lewise pikem biograafia
Tea Party

Tea Party võib tähendada mitut asja: Tea Party liikumine Tea Party (singel), Kerli Kõivu singel The Tea Party, Kanada ansambel
Brjansk

Brjansk (vene Брянск) on linn Venemaal, Brjanski oblasti keskus. Asub Desna jõe kaldal. Geograafilised koordinaadid on 53°15'N, 34°22' E. Brjansk on asutatud 985. aastal. 1252. aastast Brjanski vürstiriigi keskus. 1356. aastast Leedu suurvürstiriigi koosseisus. 1503. aastal läks Moskva alluvusse. 19. sajandil oli tähtis tekstiili- ja metallurgiatööstuse keskus. Tööstuses on tänapäeval tähtsaimad manöövervedurite, vagunite, teehöövlite ja eriotstarbeliste veokite tootmine BAZ-is (БАЗ, Брянский автомобильный завод). Linn sai kannatada Tšornobõli katastroofi ajal. Elanike arv oli 424 100 (2005) ja 415 600 (2010). https://www.citypopulation.de/en/russia/cities/central/, vaadatud 27.09.2022. Brjanski koduleht Russia: At least two large fires in Bryansk near Ukraine after explosions. Sky News, 25. aprill 2022
Rand Paul

Randal Howard Paul (sündinud 7. jaanuaril 1963 Pittsburghis Pennsylvanias) on USA senaator Kentucky osariigist. Ta on USA Vabariikliku Partei liige ning endise Texase senaatori ja presidendikandidaadi Ron Pauli poeg. Esimest korda pälvis ta üleriigilist tähelepanu 2008. aastal, kui esines poliitiliste kõnedega oma isa toetuseks, kes kandideeris Vabariikliku Partei presidendikandidaadiks. Rand Paul on esimene USA senaator, kes on olnud Esindajatekojas ametis samal ajal oma vanemaga. Duke'i Ülikooli meditsiinikooli lõpetanud Paul töötas silmaarstina Bowling Greenis Kentucky osariigis 1993. aastast ja asutas 2007. aasta detsembris oma kliiniku. 1994. aastal rajas ta Kentucky maksumaksjate ühingu, mida juhib tänini. 2010. aastal kandideeris Paul Vabariikliku Partei liikmena senatisse kohale, mille jättis vabaks pensionile läinud senaator Jim Bunning Kentuckyst. Paul võitis Kentucky osariigi riigisekretäri Trey Graysonit esimeses voorus. Ehkki ta polnud varem olnud ühelgi poliitilisel ametikohal, võitis ta ka Kentucky peaprokuröri Jack Conwayd. Tea Party liikumise pooldajana on ta avalikult toetanud poliitiliste ametikohtade maksimumaegade kehtestamist, tasakaalustatud riigieelarvet ning föderaalkulutuste ulatuslikku kärpimist ja maksude langetamist. Ta on saanud tuntuks sõltumatute seisukohtade poolest paljudel poliitilistel teemadel, väideldes tihti nii vabariiklaste kui ka demokraatidega. ""Rand Paul's Antitax Group Has Been Inactive for Years" (October 15, 2010) Wall Street Journal". Blogs.wsj.com. 14. oktoober 2010. Vaadatud 3. november 2010. Schreiner, Bruce (12. september 2010). "Paul says GOP shares blame for deficits". The Daily Caller. Vaadatud 23. oktoober 2010.
Abdullah Öcalan

Abdullah Öcalan (ka Apo (lühend nimest Abdullah ja "onu" kurdi keeles; sündinud 4. aprillil 1948) on üks Türgis 1978. aastast tegutseva paramilitaarse ja rahvusvaheliselt (sealhulgas ÜRO, NATO, USA ja ELi poolt) terroristlikuks peetud organisatsiooni Kurdistani Tööpartei loojaid. 1999. aastal arreteerisid Türgi julgeolekujõud Öcalani Keenia pealinnas Nairobis ning viisid Türki, kus ta mõisteti surma karistusseadustiku paragrahvi 125 alusel, mis käsitleb relvastatud jõukude loomist. Kohtuotsus muudeti eluaegseks vangistuseks, kui Türgi kaotas surmanuhtluse, püüdes saada Euroopa Liitu. 1999–2009 oli ta üksikvangistuses İmralı saarel Marmara meres. Öcalan on tunnistanud, et Kurdi Tööpartei on vägivaldne, kuid tema sõnul relvastatud vastuhakk ei aidanud ning Kurdistani küsimusele tuleks leida poliitiline lahendus. Konfliktis Türgi ja Tööpartei vahel on hukkunud üle 40 000 inimese, sealhulgas Tööpartei liikmed, Türgi sõjaväelased ja tsiviilisikud, nii kurdid kui ka türklased. Öcalanil on ilmunud üle 40 raamatu. Neist neli on ilmunud tema vangistuse jooksul, viimati 2012. aastal. Political Violence against Americans 1999. Bureau of Diplomatic Security. Detsember 2000. Lk 123. ISBN 9781428965621. "Kurdistan Workers' Party (PKK)". Encyclopædia Britannica. Vaadatud 25. juuli 2013. Mango, Andrew (2005). Turkey and the War on Terror: 'For Forty Years We Fought Alone'. Routledge: London. Lk 32. ISBN 9780203687185. The most ruthless among them was Abdullah Öcalan, known as Apo (a diminutive for Abdullah; the word also means 'uncle' in Kurdish). Jongerden, Joost (2007). The Settlement Issue in Turkey and the Kurds: An Analysis of Spatical Policies, Modernity and War. Leiden, the Netherlands: Brill. Lk 57. ISBN 9789004155572. In 1975 the group settled on a name, the Kurdistan Revolutionaries (Kurdistan Devrimcileri), but others knew them as Apocu, followers of Apo, the nickname of Abdullah Öcalan (apo is also Kurdish for uncle). "Chapter 6—Terrorist Groups". Country Reports on Terrorism. United States Department of State. 27.04.2005. Originaali arhiivikoopia seisuga 5.05.2007. Vaadatud 23.07.2008. Powell, Colin (05.10.2001). "2001 Report on Foreign Terrorist Organizations". Foreign Terrorist Organizations. Washington, DC: Bureau of Public Affairs, U.S. State Department. Originaali arhiivikoopia seisuga 13.02.2002. Vaadatud 22.08.2013. "Belgenet Öcalan Davası Gerekçeli Karar". Originaali arhiivikoopia seisuga 3. aprill 2012. Vaadatud 22. augustil 2013. [1] Marlies Casier, Joost Jongerden, Nationalisms and Politics in Turkey: Political Islam, Kemalism and the Kurdish Issue, Taylor & Francis, 2010, p. 146. Council of Europe, Parliamentary Assembly Documents 1999 Ordinary Session (fourth part, September 1999), Volume VII, Council of Europe, 1999, p. 18 Mag. Katharina Kirchmayer, The Case of the Isolation Regime of Abdullah Öcalan: A Violation of European Human Rights Law and Standards?, GRIN Verlag, 2010, p. 37 "Bir dönemin acı bilançosu". Hürriyet (Turkish). 16.09.2008. Vaadatud 17.09.2008.{{cite news}}: CS1 hooldus: tundmatu keel (link)
Shonda Rhimes

Shonda Lynn Rhimes (sündinud 13. jaanuaril 1970 Chicagos) on USA stsenarist, telerežissöör ja teleprodutsent. Kõige laiemalt tuntakse Rhimesi meditsiiniteemalise telesarja "Grey anatoomia" ("Grey's Anatomy") looja, põhistsenaristi ja tegevprodutsendina. Tema loodud on ka selle järjeseriaal "Erapraksis" ("Private Practice"). 2007. aasta mais nimetas ajakiri Time Rhimesi ühena 100 inimesest, kes aitavad kujundada maailma. Rhimes oli ka arstisarja "Off the Map" produtsent ning arendas välja ABC telesarja "Skandaal", mis esilinastus 2012. aasta 5. aprillil. Oh, Sandra (3. mai 2007). "The TIME 100, ARTISTS & ENTERTAINERS". TIME. Originaali arhiivikoopia seisuga 5.05.2007. Vaadatud 5.05.2007.
Me and Bobby McGee

"Me and Bobby McGee" on Kris Kristoffersoni ja Fred Fosteri kirjutatud laul. Laulu originaalesitaja oli Roger Miller. Lisaks Kristoffersoni esitusele on tuntuim Janis Joplini versioon koos ansambliga Full Tilt Boogie Band. Ansambel hakkas albumit salvestama 1970. aasta septembris, kuid Joplin suri oktoobris enne albumi valmimist. Siiski oli selleks ajaks jõutud salvestada piisavalt materjali, et kolm kuud hiljem jaanuaris 1971 anti välja Joplini teine stuudioalbum "Pearl". Selle albumi esimese singlina anti välja just "Me and Bobby McGee" ja sellest singlist sai USA-s edetabeli Billboard Hot 100 läbi aegade teine singel, mis pärast laulja surma 1971. aastal jõudis selles edetabelis esikohale (esimene oli Otis Reddingi "(Sittin' On) The Dock of the Bay"). Laulu algses versioonis on Bobby naine, Joplini versioonis ja ka hilisemates naislauljate esitatud versioonides aga mees. 1971. aastal avaldati laul ka Jerry Lee Lewise esituses kahe poolega singlil koos lauluga "Would You Take Another Chance". Singel ise jõudis Billboardi kantrimuusika edetabelis esikohale, popmuusika edetabelis jäi "Me and Bobby McGee" laeks 40. koht. Laulu on salvestanud ja/või esitanud veel väga paljud artistid, näiteks: Gordon Lightfoot, Kenny Rogers & The First Edition, Bill Haley & His Comets, Jerry Lee Lewis, The Grateful Dead, Waylon Jennings, Willie Nelson, Johnny Cash, The Platters, Chet Atkins, Olivia Newton-John, Gianna Nannini ("Io e Bobby McGee"), Jussi Raittinen (soomekeelne "Mie ja Bobby McGee"), Joan Baez, Melissa Etheridge, LeAnn Rimes, Jennifer Love Hewitt, Pink, Dolly Parton ja Tori Amos. Kontsertidel koos Kristoffersoniga on seda esitanud näiteks Rita Coolidge ja Sheryl Crow. Janis Joplini esitatud versioon jõudis 2004. aastal koostatud Rolling Stone'i kõigi aegade 500 parema laulu edetabelis 148. kohale.
Rolling Stone'i kõigi aegade 500 parema laulu loend

Rolling Stone'i kõigi aegade 500 parimat laulu (Rolling Stone's 500 Greatest Songs of All Time) on ajakirja Rolling Stone numbris 963, mis ilmus 9. detsembril 2004, avaldatud edetabel ajakirja arvates kõigi aegade parimatest lauludest. Tabel avaldati aasta pärast parimate albumite edetabelit. 2010. aasta mais avaldati nimekirja uus versioon, millesse on lisandunud ka 26 uut, põhiliselt pärast 2000. aastat ilmunud laulu. Varem ilmunud lugudest on sinna edetabelisse lisandunud üksnes "Juicy", mille esitaja oli The Notorious B.I.G., ja "Big Pimpin'", mille esitaja oli Jay-Z; need lood avaldati vastavalt 1994. ja 1999. aastal. Kogu edetabeli 25 parimat lugu jäid samaks ning ainus uus lugu, mis jõudis saja parima hulka, oli Gnarls Barkley "Crazy" 100. kohal.
Priidu Priks

Priidu Priks (sündinud 30. märtsil 1937 Tartus) on energeetik ja poliitik, endine Eesti Vabariigi Ülemnõukogu liige. Ta sündis Tartus, tema isakodu oli Palamusel. Aastast 1949 elab Kohtla-Järvel, kus ta lõpetas üldhariduskooli. Pärast seda lõpetas ta tehnikumi ja teenis Nõukogude armees. Seejärel töötas ta 12 aastat Kohtla-Järve soojuselektrijaamas. Aastatel 1972–1990 töötas ta peaenergeetikuna Estonia kaevanduse rikastusvabrikus. Aastatel 1990–1992 oli ta Eesti Vabariigi Ülemnõukogu saadik. 20. augustil 1991 hääletas ta Eesti iseseisvuse taastamise poolt. Ta pole NLKP ridadesse kuulunud. 8. septembrist 1990 on ta Eesti Sotsiaaldemokraatliku Partei liige; aastal 1992 kandideeris ta VII Riigikogu koosseisu (valimisliidu "Mõõdukad" ridades), kuid ta ei osutunud valituks. 2002 – Riigivapi V klassi teenetemärk 2006 – Riigivapi III klassi teenetemärk Tema õde oli muusikateadlane ja pedagoog Tiina Jaaksoo (1939–2016), õemees Ülo Jaaksoo on informaatikateadlane. Leninlik Lipp 3. märts 1990 (lk. 3)
Chonchette

"Chonchette" on Paolo Trinchera poolt Itaalias 1918. aastal loodud tummfilm. Lucy Di San Germano – Giulietta Luisa Benelli – Chonchette Roberto Villani – kolonel Ducatel Carmen Casarotti Elisa Finazzi Oreste Visalli
Tiziani modell

"Chonchette" on Paolo Trinchera poolt Itaalias 1921. aastal loodud tummfilm. Yvonne De Fleuriel – Lucette Mario Voller-Buzzi – Paul Martin Tranquillo Bianco – Tiziano Émile Vardannes – Dordier, kunstnik Felice Minotti – Jack White
Kaks krutsifiksi

"Kaks krutsifiksi" on Augusto Genina poolt Itaalias 1920. aastal loodud tummfilm. Italia Almirante Manzini – Clio Alberto Pasquali – Silvestro Vardi Ettore Piergiovanni – Corrado Vardi Leone Papa – tobuke
Jan Eliasson

Jan Kenneth Eliasson (sündinud 17. septembril 1940 Göteborgis) on Rootsi diplomaat. Aastatel 2012–2016 oli ta ÜRO asepeasekretär. Eliasson on Rootsi Sotsiaaldemokraatliku Partei liige. Diplomaatilist karjääri alustas ta 1965. aastal, kui asus Rootsi välisministeeriumi teenistusse. Aastail 1982–1983 oli ta Rootsi peaministri Olof Palme diplomaatiline nõunik, aastail 1983–1987 välisministeeriumi poliitikaasjade peadirektor, aastail 1988–1992 Rootsi Kuningriigi alaline esindaja ÜRO juures, aastail 1992–1994 ÜRO humanitaarasjade asepeasekretär ja hädaolukordade koordinaator, aastail 1994–1999 Rootsi välisministeeriumi alam-riigisekretär, 2000–2005 Rootsi suursaadik Ameerika Ühendriikides. 13. septembrist 2005 kuni 11. septembrini 2006 oli ta ÜRO Peaassamblee president, 24. aprillist kuni 6. oktoobrini 2006 Rootsi välisminister Göran Perssoni valitsuses. 1. juulist 2012 kuni 31. detsembrini 2016 oli ta ÜRO asepeasekretär. 1995 Valgetähe I klassi teenetemärk Staffn Kihlström, "Eliasson får FN-toppjobb", Dagens Nyheter, 2. märts 2012. Lars Näslund, "Här svär Jan Eliasson eden - blir ny FN-topp", Expressen, 2. juuli 2012. Ambassador Jan Eliasson Eliasson Group ÜRO Peaassamblee president
Everyday

everyday.ee, veebiportaal "Everyday", Bon Jovi laul "Everyday", Buddy Holly laul "Everyday", OMD laul "Everyday", Phil Collinsi laul "Everyday", Ringo Starri laul "Everyday", Scatman Johni laul "Everyday", Slade'i laul
Premier League'i hooaeg 2013–2014

Premier League'i hooaeg 2013–2014 oli Inglismaa Premier League'i 22. hooaeg. Hooaeg algas 17. augustil 2013 ja lõppes 11. mail 2014. Manchester United oli tiitlit kaitsev meister. Liiga meistriks tuli Manchester City. Liiga hooajal osales 20 meeskonda: 17 klubi eelmisest hooajast ja kolm klubi Inglismaa jalgpalli esiliigast, mis kindlustasid endale edasipääsu kõrgliigasse. Meeskondade Wigan Athletic, Reading ja Queens Park Rangers asemel uuel Premier League'i hooajal mängisid Cardiff City, Hull City ja Crystal Palace. Cardiff City jaoks on tegu nende esimese hooajaga Inglise kõrgliigas pärast 51-aastast pausi. Järgmised 20 klubi mängisid Premier League 2013–2014 hooajal: Manchester City kindlustas liiga meistritiitli viimases voorus 2:0 võiduga West Ham Unitedi üle. Meeskond lõpetas hooaega 86 punktiga, teisel kohal oli Liverpool (84 punkti) ja kolmandal - Londoni Chelsea (82). Eelmise hooaja meister, Manchester United, lõpetas hooaja 7. kohal. Hooaja tulemuste põhjal lahkusid liigast Cardiff City, Fulham ja Norwich City. Liiga parimaks väravakütiks tuli 31 väravaga Luis Suárez. Crystal Palace treener Toni Pulis nimetati hooaja parimaks peatreeneriks.
Cardiff City Stadium

Cardiff City Stadium on Walesis Cardiffis asuv staadion. See on jalgpalliklubi Cardiff City FC kodustaadion. Staadionit kasutab ka Walesi jalgpallikoondis. Minevikus on Cardiff City Stadium olnud ka koduks ragbiklubile Cardiff Blues. Cardiff City Stadium mahutab 26 828 inimest ja on suuruselt teine staadion Walesis.
Selhurst Park

Selhurst Park on jalgpallistaadion Londonis Suurbritannias. Staadion on koduks Inglismaa kõrgliiga klubile Crystal Palace F.C. Staadion avati 1924. aastal ja see mahutab 26 309 pealtvaatajat. Staadion on varem olnud koduväljakuks ka klubidele Charlton Athletic F.C. ja Wimbledon F.C.
KC Stadium

KC Stadium on jalgpallistaadion Suurbritannias Kingston upon Hullis. Staadion on koduks Inglismaa jalgpalli kõrgliiga klubile Hull City FC ja ragbiklubile Hull FC. Staadion avati aastal 2003 ja mahutab 25 586 pealtvaatajat.
Rahvapill

Rahvapill on mingi rahva (nt eesti talurahva) enda loodud põline muusikariist. Lihtsaid puhkpille mängiti karja hoides, õitsitule ääres ning kiigel. Suurtel rahvapidudel oli juba 16. sajandist levinud torupili kasutamine. Lääne-Eestile olid iseloomulikud moldpill, parmupill ja hiiu kannel. Heinapill Hiiu kannel Huik Jauram Kannel Karjapasun Kilk Lehepill Lõõtspill Moldpill Pardipill Parmupill Põispill Põsepill Roopill Sarvepill Setu kannel Sikusarv Torupill Vilepill Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 168
Emumägi

Emumägi on Põhja-Eesti kõrgeim looduslik tipp. Suhteline kõrgus on 79 ja absoluutne kõrgus 166,5 meetrit. Asub Pandivere kõrgustiku lõunaserval, Lääne-Virumaa Väike-Maarja vallas Emumäe külast 2 km kirdes. Emumäel asub 21,5 meetrine puidust vaatetorn. Maastikupargi külastamine on tasuline, seda haldab Väike-Maarja vald. Lisaks vaatetornile on Emumäel veel kultuuriseltside puukujude allee, kännumaja, päikesetõusumaja, vana kalmistu, "Kersna pink", telkimis- ja piknikukohad. Muistendi kohaselt on Emumägi tekkinud Kalevipoja hobuse poolt Peetla rabast kaabitud mullast. Emumäe ja selle lähipiirkonna kaitseks on loodud Emumäe maastikukaitseala. Igal kevadel korraldatakse ümber Emumäe Emumäe jooksu. Salla Peetla soostik (Emumäe idanõlval) Puhkaeestis.ee: Emumägi
Prooksüdant

Prooksüdant on keemiline aine, mille molekul on võimeline sobivate tingimuste korral eukarüootsetes organismides oksüdatiivset stressi indutseerima. Prooksüdantide piisava olemasolu korral organismides indutseeritakse oksüdatiivset stressi, kas tekitades rakuvälist oksüdatiivset stressi ehk ROSi või inhibeerides kehasiseseid antioksüdantseid süsteeme. Prooksüdantide toimel võib kahjustuda organismi homöostaas, ning tekkinud oksüdatiivne stress võib omada toksilist toimet rakkudele ja põhjustada rasvade, valkude, nukleiinhapete ja paljude teiste ainete oksüdeerumist, mille tulemusel võivad tekkida organismides patoloogilised muutused ja haiguslikud seisundid. Prooksüdant on võimeline loovutama hapnikku, liitma vesinikku ja negatiivseid elektrone. homotsüsteiin, p53 (valk p53), C-reaktiivne valk, põletikulised protsessid, tsütokiinid, tsütokroom P450 ja paljud teised. Vitamiinid ja nende derivaadid, steroisomeerid, vitameerid jms, mis toimivad organismides redutseerijana võivad (peamiselt in vitro) katsed) olenevalt organismidest, rakkudest ja rakusisesest keskkonnast (molekulid, aatomid, käimasolevad protsessid jpm) käituda ka prooksüdantidena. retinoidid C-vitamiini käitumiseks prooksüdandina loetakse obligatoorseks lisandiks metalliioonide olemasolu (näit raud jt) tokoferoolid – olenevalt kogustest võivad ka tokoferoolid, osaledes nii rakkude signalisatsioonis kui ka geenide ekspressiooni regulatsioonis, käituda prooksüdantidena; K-vitamiini vitameerid on võimelised prooksüdantidena käituma; Karotenoidid jt. Prooksüdandid on ka mitmed kasvajavastased keemiaraviained, mille lõimumisel DNAga luuakse rakuvälist oksüdatiivset stressi. Keemiaravis kasutatavad prooksüdantset toimet omavad peamisteks ravimiteks on kasvajavastased antibiootikumid – doksorubitsiin, bleomütsiin ja alküleerivatest ainetest tsisplatiin. Prooksüdandina käituvad (Fentoni reaktsiooni,Haberi-Weissi reaktsiooni jt kaudu) ka: arseen, elavhõbe, kaadmium, kloor, kroomium, mangaan, nikkel, raud, tina, vask, paljud keskkonnamürgid jms. Antioksüdant Fagotsüüt Fentoni reaktsioon Glutaredoxin system Haberi-Weissi reaktsioon Hemoglobiin Oksüdeerija Rakuline immuunsus Thioredoxin system Vaba radikaal Bergström,T., Ersson,C., Bergman,J., Möller,L., "Mutagenesis", 2012; pmid = 12569111,"Vitamins at physiological levels cause oxidation to the DNA nucleoside deoxyguanosine and to DNA–alone or in synergism with metals." Veebiversioon (vaadatud 23.04.2013) Thomas von Zglinicki, "Aging at the Molecular Level", Biology of Aging and its Modulation, lk 8,9, 2003, Kluwer Academic Publischers, ISBN 1-4020-1738-3 Veebiversioon (vaadatud 22.08.2013) L. Packer, M.G. Traber, K. Kraemer, B, Frei, "The Antioxidant Vitamins C and E", lk 44, 2002, AOCS Press, ISBn 1-893997-29-4 Osaline veebiversioon (vaadatud 23.08.2013) R.G. Cutler, H.Rodriguez, Critical Reviews of Oxidative Stress and Aging: Advances in Basic Science, Diagnostics and Intervention , Vol 1, World Scinetific Publishing Co, lk 134-145, 2003, ISBN 981-238-996-2
Ohio (täpsustus)

Ohio on mitme asja nimi: Ohio jõgi on Mississippi lisajõgi. Ohio on USA 17. osariik aastast 1803. 439 Ohio on asteroid. "Ohio" on Crosby, Stills, Nash & Youngi laul. Ohio maakond
Heinrich Rautsmann

Heinrich Rautsmann (vene Генрих Иванович Раутсманн; 1. juuli 1852 Märjamaa kihelkond, Vaimõisa – 14. märts 1924 Tallinn) oli Venemaa keisririigi sõjaväelane, kindralleitnant. Sündis Märjamaa kihelkonnas Vaimõisa kupja Ants Rautsmanni perekonnas, oli Vaimõisa mõisnike von Wilckenite soosik. Heinrich Rautsmann omandas hariduse Tallinna Nikolai gümnaasiumis, Peterburi kaardiväe bereiteri koolis, Tveri ratsaväe junkrukoolis ning lõpetas 1886. aastal kiitusega ohvitseride ratsaväekooli. Sõjaväeteenistust alustas Moskva esimeses tragunipolgus 1. juulil 1870. Lipnik 08.07.1877. Porutšik 28.12.1880. Staabikapten 15.05.1883. Kapten 26.02.1890. Alampolkovnik 26.02.1895. Polkovnik 06.12.1899. Kindralmajor 13.04.1908. Kindralleitnant 06.04.1914. Rautsmanni kiire karjäär Vene tsaariarmees oli seotud suurvürst Nikolai Nikolajevitš vanema soosinguga, kellele ratsaväelasena imponeeris Rautsmanni ratsutamisoskus. Rautsmann võttis osa Vene-Türgi sõjast 1877–1878 eskadroni nooremohvitserina. Seejärel oli viis aastat eskadronikomandör. Selle järgnes üle kümne aasta kestnud teenistus staabiohvitserina ja ratsutamise osakonna ülemana ohvitseride ratsaväekoolis, kus ta õpetas ratsutama ka tulevase Soome marssali Mannerheimi. Aastatel 1906–1909 oli ta käsunduskindral reservratsaväe inspektori juures. Seejärel kuni 1917. aastani käsunduskindral armee remondivalitsuse ülema juures. Hiljem teenis Rautsmann reservis olevate ratsaväepolkude ja eraldiseisvate divisjonide ülemana. 1918. aastast oli ta Krimmis, 1920. aastal evakueeriti ta Konstantinoopolisse. 1921. aastast elas ta Tallinnas oma venna, suurkaupmees Juhan Rautsmanni juures kuni oma surmani 1924. aastal. Juhan Rautsma (Rautsmann) vahistati nõukogude okupatsioonivõimude poolt Pärnus 14. juunil 1941 kinni, abikaasa Matilde küüditati, Juhan Rautsma mõisteti süüdi sai 12. märtsil 1942 tribunali poolt Vene NSFV §58-13 surmaotsusega, hukati 4. mail 1942. aastas Sosvas. Püha Stanislavi orden 3. järk mõõkade ja lehviga (1878) Püha Anna orden 4. järk (1878) Püha Anna orden 3. järk mõõkade ja lehviga (1879) Püha Stanislavi orden 2. järk (1887) Püha Anna orden 2. järk (1893) Püha Vladimiri 4. järk 25 a. teenistuse eest (1902?) Püha Vladimiri orden 3. järk (1907) Püha Stanislavi orden 1. järk (1911) Püha Anna orden 1. järk (1915) Püha Vladimiri orden 2. järk (1916) Rautsmann oli abielus Aleksandra Nepljujeviga (suri 19.10.1903 Peterburis), kellega tal oli viis last. Aleksandra Nepljujeva vanavanaisa oli parun Vassili Ivanovitš von Diebitsch. Nepljujevid olid sugulased krahvide Šuvalovite ja vürstide Obolenskitega. Kindrali poeg valgekaartlane Vladimir Rautsmann (1893–1966) oli samuti ratsaväelane, staabikapten, Püha Georgi ordeni kavaler. Suri emigratsioonis Pariisis. Ka teine poeg Georg Rautsmann oli ratsaväeohvitser, teenis 14. Malorossija tragunipolgus. Rautsmanni varandust tsaariajal hinnati 1924. aastal Eesti kuldkroonides 25 miljonile. Ta oli mitme Kesk-Venemaal asuva mõisa omanik. Talle kuulus mitu maja Peterburis ning aktsiad Venemaa suuremates ettevõtetes. Русская армия в Первой мировой войне
Surrender

Surrender (inglise keeles 'alistumine, loobumine') on mitme teose pealkiri. "Surrender", Billy Talenti laul "Surrender", Cheap Tricki laul "Surrender", 1987. aasta komöödiafilm